CELEX: 62019TN0141
Language: et
Date: 2019-03-04 00:00:00
Title: kohtuasi T-141/19: 4. märtsil 2019 esitatud hagi — Sabo jt versus parlament ja nõukogu

29.4.2019   
            
            
               ET
            
            
               Euroopa Liidu Teataja
            
            
               C 148/60
            
         
      4. märtsil 2019 esitatud hagi — Sabo jt versus parlament ja nõukogu
      (kohtuasi T-141/19)
      (2019/C 148/59)
      Kohtumenetluse keel: inglise
      
         Pooled
      
      
         Hagejad: Peter Sabo (Tulčik, Slovakkia) ja kuus teist hagejat (esindaja: solicitor R. Smith)
      
         Kostjad: Euroopa Parlament ja Euroopa Liidu Nõukogu
      
         Nõuded
      
      Hagejad paluvad Üldkohtul tühistada Euroopa Parlamendi ja nõukogu direktiivi (EL) 2018/2001 (1), millega lubatakse võtta arvesse metsa biomassist saadud energiat artikli 29 lõike 1 eesmärkide saavutamiseks, nimelt a) 2030. aasta üldeesmärgi saavutamisse panustamine, b) taastuvenergiaga seotud kohustuste täitmise hindamine ja c) rahalise toetuse saamise tingimustele vastamine.
      
         Väited ja peamised argumendid
      
      Hagi põhjenduseks esitavad hagejad kaks väidet.
      
                  1.
               
               
                  Esimese väite kohaselt ei ole direktiiv kooskõlas ELTL artikliga 181, kuna sellega ei säilitata, kaitsta ega parandata keskkonna kvaliteeti, ei kaitsta rahvatervist ega kasutata loodusvarasid ettevaatlikult ega mõistlikult. Sellega ei tagata kõrget keskkonnakaitset, ei heastata kahju selle tekkekohas ega rakendata ettevaatuspõhimõtet või saastaja maksab põhimõtet. Selles ei ole ka arvesse võetud olemasolevaid teaduslikke andmeid metsa biomassi põletamise kohta kliimamuutustele.
               
            
                  2.
               
               
                  Teise väite kohaselt rikutakse direktiiviga 2018/2001 paljusid hagejate õiguseid (mida on tunnustatud Euroopa Liidu põhiõiguste harta artiklites 7, 10, 14, 17, 22, 24, 35 ja 37), mis on universaalsed ja mida peab järgima nii liidu kui ka liiduväliste hagejate suhtes. Neid rikkumisi ei ole võimalik õigustada, kuivõrd vaidlustatud direktiivi vaidlusalused sätted ei ole vajalikud ega mõistlikult seotud liidu keskkonnakaitse eesmärkidega, millega nad on vastuolus.
               
            
         (1)  Euroopa Parlamendi ja nõukogu 11. detsembri 2018. aasta direktiiv (EL) 2018/2001 taastuvatest energiaallikatest toodetud energia kasutamise edendamise kohta (ELT 2018, L 328, lk 82).